নবীগঞ্জ প্রতিনিধি ॥ ৮ লাখ টাকা পাওনা আদায়ের জন্য পিতা, মাতা, দুইভাই কাপনের কাপড় নিয়ে অনশন করার খবর পাওয়া গেছে। এই ঘটনাটি ঘটেছে গতকাল শুক্রবার বিকেলে ঢাকা-সিলেট মহাসড়কের নবীগঞ্জ উপজেলার সঈদ পুর বাজার চৌমুহনীতে। নবীগঞ্জ উপজেলার আউশকান্দি ইউনিয়নের উমরপুর গ্রামের আব্দুর রহমান (৬০) প্রায় দেড় বছর পূর্বে তার ছেলে মোঃ সাজুকে এক/দেড় মাসের মধ্যে ব্রাজিল পাঠানোর জন্য একই গ্রামের আব্দুল মোহিতের ছেলে ব্যবসায়ী রাজমহল সুইটের মালিক সিরাজুল ইসলাম ও তার ছেলে অপুর কাছে বিভিন্ন কিস্তিতে ১১ লাখ টাকা প্রদান করেন। দেড় মাস অতিবাহিত হওয়ার পর সাজুর পিতা আব্দুর রহমান সিরাজুল ইসলামকে তার ছেলেকে ব্রাজিল পাঠানের চাপ দেন। কিন্তু সিরাজুল ইসলাম কালক্ষেপন করতে থাকে। এক পর্যায়ে তাদের চাপের মুখে প্রায় ৭ ...